钦定古今图书集成/明伦汇编/氏族典/第058卷 > 徐应镳〈子琦崧〉
## 钦定古今图书集成/明伦汇编/氏族典/第058卷 > 徐应镳〈子琦崧〉

按《宋史徐应镳传》：“应镳，字巨翁，衢之江山人，世为衢
望族。咸淳末，试补太学生。德祐二年，宋亡，应镳与其
子琦、崧女元娘誓共焚太学。故岳飞第有飞祠，应镳
具酒肉祀飞。祭毕以饷诸仆。诸仆醉卧，应镳乃与其
子女入梯云楼，积诸房书籍箱笥四周，纵火自焚。一
小仆未寐，走报诸仆，坏壁入，扑灭火。应镳不能死，与”
其子女怏怏出户去。翌日，得其尸祠前井中。益王立
福州褒其节，赠朝奉郎、秘阁修撰。后同舍生私谥曰
“正节先生。”